Gustaviansk stil

Gustaviansk stil kalles den ledende stilen i svensk arkitektur, interiør og kunsthåndverk i Gustav IIIs regjeringstid.

Gustaviansk stil kan deles i to. Den eldre, høygustavianske stilen kan tidfestes til tiden fra omkring  1772 til 1785 og er en svensk variant av den franske louis-seize-stilen med elementer av rokokko. Den yngre, sengustavianske stilen finner man i perioden fra  1785 til 1810 og tilsvarer nyklassisisme, eller det man i Frankrike gjerne kaller pompeiansk stil. 

Den svenske møbelsnekkeren Georg Haupt (1741-1784) regnes som en av den høygustavianske stilens fremste formgivere, og som en av Sveriges mest betydelige snekkere og møbeldesignere.

Stilen kjennetegnes av stramme former og dekorasjoner inspirert av antikken, samt av lys fargesetting (hvitt, pastellfarger, gull).

 Referanser 

Kategori:Klassisisme
Kategori:Arkitektoniske perioder
Kategori:Klassisk arkitektur
Kategori:Stilarter
Kategori:Arkitektur i Sverige